Številka: 478-282/2023/34 (164-08)

Datum: 25. 3. 2024

Republika Slovenija, Ministrstvo za notranje zadeve, Štefanova ulica 2, 1501 Ljubljana (v nadaljevanju: MNZ) na podlagi 52. člena in četrtega odstavka 54. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](http://www.uradni-list.si/1/objava.jsp?sop=2018-01-0457), 79/18 in 78/23 – ZORR, v nadaljevanju: ZSPDSLS-1) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO STANOVANJA V CELJU, SAVINJSKA ULICA 3**

**PO METODI NEPOSREDNE POGODBE**

1. **Naziv in sedež upravljavca stvarnega premoženja:**

Republika Slovenija, Ministrstvo za notranje zadeve, Štefanova ulica 2, Ljubljana.

1. **Osnovni podatki:**

Postopek prodaje stanovanja se vodi na podlagi četrte alineje 54 člena ZSPDSLS-1. Stanovanje se prodaja po metodi neposredne pogodbe.

1. **Predmet prodaje:**

Stanovanje ID znak 1077-1463-5 v Celju, Savinjska ulica 3, v skupni izmeri 72,40 m2 (v nadaljevanju: stanovanje). Stanovanjska stavba ID znak 1077-1463 stoji na nepremičnini parc. št. 2492, k.o. 1077 Celje.

Iz lokacijske informacije št. 3512-45/2024 z dne 24. 1. 2024 izhaja, da za nepremičnino parc. št. 2492, k.o. 1077 Celje skladno z Odlokom o razglasitvi kulturnih in zgodovinskih spomenikov na območju Občine Celje (Uradni list SRS, št. 28/86, Uradni list RS, št. 15/90 in Uradni list RS, št. 1/92 in 16/19) velja pravni režim: Naselbinska dediščina K1.01 Celje – Staro mestno jedro (55), Arheološka dediščina K2.04 Celje – Arheološko najdišče Celje (56). Vpogled v lokacijsko informacijo je mogoč pri kontaktnih osebah, navedenih v 9. točki te objave.

Za stanovanjsko stavbo se v Zgodovinskem arhivu Celje vodi gradbeni spis z gradbeno dokumentacijo. Za stanovanje je izdelana energetska izkaznica.

Lastnik stanovanja je Republika Slovenija, upravljavec Ministrstvo za notranje zadeve.

1. **Najnižja ponudbena cena:**

Najnižja ponudbena cena znaša 86.000,00 EUR. V ceno ni vštet 2% davek na promet nepremičnin, ki ga plača kupec.

Vse stroške v zvezi s pogodbo: davek na promet nepremičnin, stroške notarske overitve ter stroške vpisa v zemljiško knjigo ter morebitne druge stroške, ki bi nastali v zvezi s prodajo, poravna kupec.

V kolikor bo v roku prispelo več enakih ponudb, bo prodajalec izvedel dodatna pogajanja z namenom višanja prodajne cene.

Ponudbena cena in drugi elementi ponudbe, ponujeni na pogajanjih, so zavezujoči.

1. **Rok za prejem ponudbe:**

Ponudnik mora ponudbo poslati **najkasneje do 16. 4. 2024 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 16. 4. 2024 do 15.00 ure.**

1. **Oblika in pogoji za oddajo ponudbe:**

Ponudbena cena za nakup stanovanja mora biti izražena v EUR.

Ponudniki ponudbi priložijo:

* izpolnjen in lastnoročno podpisan Obrazec št. 1, ki je priloga te objave.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: "PONUDBA ZA NAKUP STANOVANJA V CELJU, SAVINJSKA ULICA 3«

Številka zadeve: 478-282/2023 (164-08)

Oznaka: "NE ODPIRAJ – PONUDBA!"

Na zadnji strani kuverte: mora biti naveden naziv in naslov ponudnika.

Odpiranje ponudb ne bo javno.

Ponudniki bodo o izidu odpiranja ponudb obveščeni najkasneje 8 (osem) dni po zaključenem zbiranju ponudb.

Prodajalec bo upošteval le ponudbe, ki bodo enake ali višje od ponudbene cene za stanovanje, pripravljene v skladu z navodili iz te objave, bodo izpolnjevale vse zahtevane pogoje in v katerih bo priložen izpolnjen Obrazec št. 1. V nasprotnem primeru bo ponudba izločena.

1. **Sklenitev pogodbe:**

Prodajna pogodba bo sklenjena s tistim ponudnikom (v nadaljevanju: kupec), ki izpolnjuje pogoje skladno s četrto alinejo 54. člena ZSPDSLS-1 in bo ponudil najvišjo ceno za stanovanje.

Stanovanje je naprodaj po načelu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Kupec je dolžan v roku 15 dni po pozivu prodajalca skleniti prodajno pogodbo.

Prodajalec izroči kupcu stanovanje v last in posest po sklenitvi prodajne pogodbe, kupec pa ga je dolžan prevzeti v roku 15 dni od plačila celotne kupnine. S tem dnem preidejo vsi stroški in riziki v zvezi s stanovanjem na kupca.

Prodajalec si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek prodaje.

1. **Način in rok plačila kupnine:**

Kupec poravna kupnino na podlagi izstavljenega računa prodajalca, in sicer 20. dan od datuma prejema e-računa. Plačilo celotne kupnine v navedenem roku je bistvena sestavina pravnega posla.

1. **Informacije o predmetu in postopku prodaje:**

Podrobnejše informacije o stanovanju dobite pri ga. Miri Potecin, Policijska uprava Celje, telefon številka 03 54 26 329 ali 03 54 26 300, elektronski naslov: mira.potecin@policija.si.

Informacije v zvezi z izvedbo postopka prodaje lahko dobite pri Mojci Pleško Grah, telefon številka 01 428 47 23, elektronski poštni naslov: mojca.plesko-grah@gov.si.

Nika Lošić Ošlak

vršilka dolžnosti generalnega direktorja

Direktorata za logistiko